AVASTUSRETKED JUMALA SÕNAS
Teretulemast saatesse "Avastusretked Jumala Sõnas".
Käes on saate neljas osa.
Olen Rory Kaye.
Räägin täna teemal "Jünger või kõhkleja",
samuti lõpetan rääkimist igaveste käskude teemal,
mida olen rääkinud viimases kahes saates.
Tegemist on ääretult olulise küsimusega:
"Kas sa oled jünger või mitte?"
"Kas oled järgija või oled kahevahel?"
Nii paljud nimetavad end kristlasteks, kuid ei ole otsustanud,
kas nad tahavad Jeesust kogu oma eluga järgida.
Luuka 14:33 ütleb Jeesus:
"Nõnda siis igaüks teie seast, kes ei jäta maha kõike,
mis tal endal on, ei saa olla minu jünger."
See tähendab, et annad ära oma õiguse kõigele, mida omad,
öeldes: "Mitte minu, vaid Sinu tahtmine, Issand."
Jumal tahab, et minetaksime enda,
valiksime Tema ning otsustaksime olla jünger.
Samas peatükis ütleb Jeesus: "Kes ei kanna oma risti
ega käi minu järel, see ei või olla minu jünger."
Kus kandis Jeesus oma risti?
Samal päeval, kui Ta suri.
Jumal kutsub meidki surema iseenda lihale,
st oma tahtele ning elada Temale.
Jumala riik, millest rääkisid nii Jeesus kui apostlid,
käis alati kooskõlas meeleparandusega.
Peame pöörduma ära
enda elust, tegudest ja tahtest, kui tahame olla Jeesuse jüngrid.
Kui ootad, et Jumal kirjutaks Püha Vaimu läbi sinu südamesse,
täidaks ja juhiks sind oma Vaimuga,
annaks rahu, rõõmu ja armastust - see on Tema igatsus -,
siis ootab Ta sinult, et ütleksid: "Mitte minu, vaid sinu tahe, Jumal."
Küsin sinult uuesti: "Kas oled jünger või kõhkleja?"
Kui oled kahevahel, siis palun, et see saade aitaks sul teha otsuse.
Räägin mitmetest salmidest
nii Vanas Testamendis, et lõpetada rääkimist
50 igavesest käsust, mis on viies Moosese raamatus.
Enne algust tahaksin esitada teile minu kirjutatud heebrea keelse laulu.
See on niivõrd lihtne laul, et sinagi võid selle ära õppida:
"Ma armastan sind, sest Jeesus armastab sind."
Kui sain 37 aastat tagasi kristlaseks, kuulutasin Iisraelis evangeeliumit
koos imelise jumalamehe Risto Santalaniga.
Ta oli minu vaimne isa ning jäime elu lõpuni sõpradeks.
Eelmisel aastal ta läks Issanda juurde.
Tunnen temast puudust.
Risto tavatses mulle öelda,
tegelikult ütles ta me viimasel kõnelusel,
enne kui ta läks Issanda juurde: "Ära unusta laulda!"
Ma siis kuuletun oma vaimsele isale.
Jumal on samuti meie Isa.
Armastan sind, sest Jeesus, Messias armastab sind.
Jeesus armastab sind.
Seda ütles ka Jeesus jüngritele ööl enne Tema ristilöömist,
kui nad olid koos laua taga paasapühade söömaajal:
"armastage üksteist, nagu mina olen armastanud teid!"
Loeme hetkeks Vana Testamenti
ning vaatame igavesi käske, mis on nüüd vaimselt täidetud.
Jäin eelmine kord pooleli paasapühadega.
Sellega andis Jeesus oma jüngritele millegi,
mida nimetame armulauaks või pühaks õhtusöömaajaks.
Ta ütles, et sööksime seda leiba - see oli hapnemata leib -
ning teeksime seda Tema mälestuseks.
Nad sõid paasal hapnemata leiba, sest nad lahkusid Egiptusest rutuga.
Samamoodi nagu me peame kiirelt patust eemalduma.
Kui oled Jeesuse jünger, siis pead eemalduma oma patust.
Teisiti sa ei saa olla Tema jünger.
Võid kogu aeg paluda andetust ning jääda vaimseks beebiks.
Jünger viitab heebrea keeles sõnale "talmid",
mis tähendab Vana Testamendi või Piibli tõlgendaja.
Kui oleme Tema jüngrid, siis elame Tema ilmutusest
ja kuidas saaksime Temalt ilmutust, kui otsustame mässata Tema vastu.
Tahan öelda midagi, mida mainisin ka eelmises saates:
Pole vahet, kui palju teed Jumalale või Jumalas,
sest kui keeldud tulemast Jumala juurde,
et saada abi, et armastada teisi nagu Tema armastab inimesi,
oled siiani mässaja ja ebakindel või hullemal juhul valinud vale tee.
Palun sind, et teeksid kindlaks,
et käid igal päeval alandlikult Jumala ees.
Me kõik peame küsima Tema abi.
Püha Vaim tahab meid aidata armastada
ja hüljata patu ning astuda Jumala tahtesse.
Võid öelda, et ei oska patust loobuda, sest sul ei ole väge,
kuid sul on see jõud, sest Jumal on andnud sulle Püha Vaimu
ja kui miski ei lase sul vabaks saada, siis otsi omale keegi,
kes on kogenud Jumala armu ja saanud samas vallas vabaks.
Las ta räägib sulle evangeeliumi väest.
Jumala väest, et sa võiksid saada vabaks
ning saada uueks looduks, kelleks sa oled määratud.
Palun seda Jeesuse nimel.
Vaatame taas Jumala Sõna.
Alustame 2. Moosese 12:18-20.
"Esimese kuu neljateistkümnenda päeva õhtul sööge hapnemata leiba
kuni kuu kahekümne esimese päeva õhtuni."
See kestis 7 päeva.
Peale seda on kirjas, et tegemist on ühtlasi igavese käsuga.
Loen teile 3. Moosese 23:14.
"Aga enne seda päeva, mil te viite ohvrianni oma Jumalale,
te ei tohi süüa uudseleiba ega kuivatatud ja toorest vilja.
See olgu teie sugupõlvedele igaveseks seaduseks
kõigis teie asupaigus!"
2. Moosese 12:7,13, 21-24,
kus räägitakse uksepiitade verega katmisest.
Samamoodi nagu iisraellased määrisid uksepiidad verega,
et Surmaingel mööduks nendest, kui 10. katk surmas esmasündinud,
kelle kodu ustepiitadel polnud verd.
Samamoodi peab me elus olema Jeesuse veri.
Mitte toetudes sellele, et kunagi ammu palusid palve
või kui su vanematel oli siiras usk ja andsid su Jumalale ristimise läbi.
Vaatamata sellele peab sinu elu olema kaetud Jeesuse verega,
kui kutsud Teda enda elu valitsema
ning lased usu kaudu Tema ristil valatud verel sind katta.
Jätkame.
2. Moosese 12:8 öeldakse,
et nad söögu kogu liha koos kibedate rohttaimedega.
3. Moosese 16:34
räägitakse Yom Kippurist, mis on iga-aastane lepituspäev.
Sel ühel päeval aastas võis ülempreester
minna pühamast pühamasse paika, et tuua rahva eest lepitust.
Rääkisin eelmises saates, et preester pidi igal päeval
seadma menoraal tahid sirgelt ja katma vaateleibade laua.
See sümboliseerib Jumala ilmutust,
kui Ta täidab meid enda tule, Püha Vaimu ja Jumala Sõnaga.
Preester pidi Jumala ligiolus seda leiba sööma.
See on samuti igavene seadus.
Ma ei rääkinud viimases saates,
kuid mainin seda praegu, et me oleme kutsutud
minema pühamast pühamasse paika, kus on kullast suitsutusaltar.
Eelnevate saadete jooksul rääkisime ka tehila-ülistusest,
milles anname kiitust Jumalale, olles end täiesti unustanud.
Selles ütled Talle, et sündigu Tema, mitte minu tahe.
Mis on Tema tahe?
Jeesuse kohaselt esimene ja suurim käsk
on armastada oma Jumalat kogu hingest, jõust ja mõistusest.
Kui sa ei tea, kuidas ülistada ning arvad, et sul on kohutav hääl,
siis Jumalale ei lähe see korda, sest Ta tahab, et ülistaksid siiski.
Kui sa ei tea, mida öelda või laulda, siis lase Püha Vaimul sind aidata.
Too Jumalale ohvriks ülistus.
Kui sa ülistad Teda,
siis Ta tuleb sinu kiitusesse ning sa koged Tema ligiolu.
See on Jumala tahe, et palvetaksid lakkamata.
Apostel Pauluski ütleb seda vähemalt kolmel korral.
See on Jumala tahe, et elaksid osaduses Temaga.
See on võimalik Püha Vaimu läbi, kelle Ta on meile andnud.
Küsimus on seega: "Kas järgid Teda või oled kahevahel?"
Jünger on isik, kes õpib Jumalalt.
Praeguseks olen olnud Jumala juures ligi 37 aastat
ning saan mõne nädala pärast 57-aastaseks.
Tunnen, et olen alguses ning mul on nii palju veel õppida.
Las me õpime kõike võimalikku.
Loeme edasi Vana Testamenti.
Loen teile 34. salmist.
Selles räägitakse nelipühipäevast.
Iisraellased väljusid Egiptusest.
Piiblis öeldakse, et nad lahkusid et kolmanda kuu esimesel päeval.
Seega nad ei olnud Egiptuses juba keset kuud, u paasal.
Nad kõndisid nädal Siinai mäeni.
Enne seda pidid nad end kolm päeva ette valmistama,
kui Jumal tuli suitsupilves mäele.
Lisaks oli Mooses Jumalaga Siinai mäel 40 päeva.
50. päeval andis Jumal seaduse.
Samamoodi nagu 50 päeva
pärast Jeesuse ristilöömist andis Jumal kogudusele Püha Vaimu.
Seda sündmust me nimetamegi nelipühipäevaks.
3. Moosese 17:7 öeldakse,
et tooksime tapaohvrid Jumalale, mitte paharettidele ehk deemonitele.
Võiks mõelda, et see on ilmselge.
Sageli segavad inimesed ebajumalateenistuse,
nt jooga ja budismi Jumala ülistamisega.
Seda tehes segad Jumala ülistust deemonitega.
Isegi kui sa ei tee seda teadlikult, siis sa ohverdad deemonitele.
Ära tee seda.
Selles saates me ei räägi sellest lähemalt.
Ma armastan inimesi, kes on budistid ja tegelevad joogaga.
Nad on ühed võrratud armsad ja otsivad inimesed.
Nad peavad kuulma tõde,
et nad võivad võtta vastu Jumala Vaimu,
et saada selleks naiseks ja meheks, kelleks nad on loodud.
Meil lasub vastutus anda neile teada.
Räägin sellest lähemalt juba järgmises saates,
kuidas alustada vestlust, et rääkida enda usust.
Jätkame.
Loen teile ühe kõige huvitavama igavese käsu.
See räägib mannakannust.
Paljud ei tea, kuid pühamast pühamas paigas
oli nii suitsutusaltar kui ka seaduselaegas.
See oli kullatud puidust laegas, mille sees oli murtud seadusetahvlid,
originaalid, mille Mooses sai ja samuti teised käsutahvlid.
Peale selle oli kann mannaga,
mis tähendab heebrea keeles "Mis see on?"
See oli taevane leib, mis sadas taevast alla.
See oli kui kaste,
mis ilmus igal hommikul ja meenutas koriandri seemet.
Iisraellased sõid seda iga päev ning said sellest kõik toitained
ja seda 40 aasta vältel, mis on üsna pikk ajaperiood.
Mannakann oli anum, kuhu ülempreester pani osa mannast
ning kui see seisis sadu aastaid, ei läinud see roiskuma.
Ühel päeval näeme, kuidas seaduselaegas tuuakse välja.
Usun, et see sünnib vahetult enne Jeesuse naasmist.
Seal näeme ka seda mannakannu
koos Aaroni kepiga, mis õitses ja kasvatas küpseid mandleid.
Loeme edasi.
Aja tõttu me ei loe seda, kuid ütlen teile kirjakoha
2. Moosese 17:15 ehitas Mooses altari
ja pani nimeks Jehoova Nissi "Minu lipp Issand".
Huvitav on seejuures,
et nimi "Jehoova" tähendab "Mina olen Jumal"
ja nimi Nissi tähendab "hüüdlause, mõõdupuu, võidulipp".
Jumal tahab olla võidulipp igas me sugupõlves.
Siinkohas öeldakse, et peame hävitama amalekid igas sugupõlves.
Amalekid oli rahvas,
kes pärinesid Eesavi, Jaakobi vanema venna lapselapsest.
Amalekid püüdsid hävitada ja rõhuda Jumala rahvast.
Jumal ütles, et tahab,
et igas põlvkonnas hävitataks amalekid.
Amalek on vaim, mitte üksnes inimrahvus.
Teatud vaimsed jõud püüavad Jumala rahvast hävitada.
Kui sa pole otsustanud Jeesust järgida, oled ohus.
Vaenlane ründab meid, kui saab selleks võimaluse.
Seetõttu olge valvel, et hävitada kõik,
mis meeldib me lihale ning takistab meil olemast jüngrid.
Pean jätkama.
Loen nüüd teile 3. Moosese 23:33-34, 41-43.
Selles räägitakse sukkotist, mis on lehtmajadepüha
ja sümboliseerib seda, et Jumal teeb oma elukoha meie juurde.
Jeesus täitis paasapüha oma ristisurmaga.
Ta täitis nelipühipäeva,
kui saatis jüngritele 50 päeva pärast Püha Vaimu.
Mina ja paljud õpetlased usuvad,
et lehtmajadepüha ajal tuleb Jeesus tagasi Jeruusalemma.
Jumala elupaik tuleb meie juurde.
Iisraelis ollakse üsna veendunud,
et kui Jeesus tuli esimest korda lehtmajadepüha lävel,
siis tuleb Ta ka tagasi lehtmajadepüha ajal.
Loen teile edasi suitsutusohvrist.
2. Moosese 30:7-9, 40:5 ja 3. Moosese 16:12-13.
Kõigepealt vaatame 3. Moosese 16:12-13.
Jumal soovis, et preester võtaks mõlemad pihud täis
healõhnalist suitsutusrohtu, viiks sissepoole eesriiet,
mis eraldas püha ja kõige pühamat paika
ning viiks iga päev Jumala altarile healõhnalist suitsutusrohtu.
Meiegi peaksime tooma Jumalale sellist ülistust.
Teeme seda mõni hetk.
Loen enne Piiblist ning siis tahaksin teiega ülistada.
Vaatame 3. Moosese 16:12-13.
"Ja ta võtku sütepannitäis tuliseid süsi altari pealt Issanda eest
ja mõlemad pihud täis peent, healõhnalist suitsutusrohtu
ja viigu sissepoole eesriiet!"
Sellest pärineb sama traditsioon ka katoliku ja õigeusu kirikus.
"Ja ta pangu suitsutusrohi tule peale Issanda ees,
nõnda et suitsutuspilv kataks lepituskaane,
mis on seaduselaeka peal, et ta ei sureks!"
Lepituskaan oli koht seaduselaekal kaanel,
kus oli kaks keerubit, st inglit, kes vaatasid laeka poole.
Seal kohtus Jumal ülempreestriga "shekhinah" auhiilguses.
Jumal kohtus ülempreestriga seaduselaekal oleval lepituskaanel.
Kümme käsku ehk tunnistus
oli samuti seaduselaegas, mida kattis lepituskaas.
Jumal ütleb: "Tahan, et tuleksid
julgusega armutrooni ette, et võiksid saada abi parajal ajal.
Samuti tahan, et tuleksid julgusega Jumala troonisaali.
Tahan, et kogeksid Tema ligiolu."
Heebrea keeles sõna "kavod" tähendab rasket tuntavat ligiolu.
Kas ülistaksid minuga hetke?
Ärge paluge vaid, et Jumal tuleks ja täidaks meid.
Las tuleme usu ja julgusega Tema trooni ette.
Ülistame Teda.
Võid laulda inglise, soome, heebrea, rootsi või vaimukeeltes.
Jumal ütleb, et on kutsunud sind eraldiseisvaks rahvaks,
kes on Tema jaoks eraldatud ega karda olla Tema jüngrid.
Kui häbened Teda,
siis häbeneb Tema sind oma tagasitulekul.
Kui armastad Teda,
annab Ta sulle külluses soosingut, et teisi teenida.
Lapsed, see on Minu igatsus elada ühenduses teiega,
et seal, kus te olete, oleksin ka Mina.
Tahan teha teis ja teie läbi enda tegusid.
Tahan teid tervendada,
päästa sind, vabastada, et võiksite olla vahendiks,
mille kaudu tervendada, päästa ja vabastada inimesi.
Aamen.
Nimi "Jeshua" tähendab Jeesust ja viitab heebrea keeles päästele.
Piiblis räägitakse vanast mehest, kes hoidis Jeesust templis -
tema nimi oli Siimeon - ja ütles Jumalale:
"Issand, mu silmad on näinud sinu päästet."
Heebrea tõlkes ütles ta "Jeshua".
Kui Piiblis räägitakse,
et Jeesus tervendas kedagi, siis Ta päästis ehk "Jeshuad" nad.
Kui Ta vabastas kellegi deemonitest,
said nad nn "Jeshuad" e päästetud deemonitest, haigustest ja pattudest.
Kui Jeesus tuleb tagasi,
siis meid päästetakse nendest maistest ihudest
ning saame ülestõumisihu, mis on sama nagu on Temal.
See on väärt, et kannatada mis iganes tagakiusu ja raskust.
Palun, pingutage, et olla Tema jüngrid, mitte kahevahel.
Tehke oma otsus ja võtke Jumal vastu.
Jumal ütleb: Järgi mind, võta oma rist ja järgi mind.
Paljud muretsevad asjade ja raha pärast.
Jumal ütleb, et Ta tahab,
et otsiksime kõigepealt Jumala riiki, Tema õigsust
ja Tema õigeid tegusid me eluks ning Ta tagab sulle kõik vajaliku.
Jumala riigi otsimine hõlmab kuulekust.
Jumal õnnistab ning hoiab meid.
See pole Jumala tahe, et usule tulles saaks igaüks rikkaks.
Paljude südames on rahaarmastus.
Kui su südames on rahaarmastus
ning kuuled vaid jutluseid, et peaksid saama vaid rikkaks,
siis langed oma patu võrku, milleks on ahnus
ja mida Piibel nimetab ebajumalakummardamiseks.
Jumal tahab õnnistada neid, kes on vabad rahaarmastusest
ning on saanud jüngriteks, keda Jumal kasutab turgudel
või mujal, et finantseerida evangeeliumi levikut üle maailma.
Jumal tahab meid õnnistada
hingeliselt ja finantsiliselt, kui oleme vabad rahaarmastusest.
Vaatame taas Vana Testamenti.
Meil on jäänud veel viis minutit.
Lõpetuseks tahan rääkida ka suurest misjonikäsust.
Jeesus ütles, et peaksime minema välja
ja tegema jüngreid kõikides maailma rahvaste hulgas.
Ma armastan seda.
Võiksin veeta 40 tundi, et teiega nendel kirjakohtadel rääkida.
Räägime võidmisõlist.
Võideõli oli niivõrd püha,
et seda ei lubatud kasutada väljaspool pühapaika lõhnaõlina.
See oli miski, millega võiti preestrit ja kõike templis olevat.
Jumal ütleb nüüd:
"Sina oled nüüd Minu tempel ja rahvas.
Kui sinu ihus on haigus,
siis mine ja tunnista oma patud, las Jeesuse veri puhastab sind.
Las vanemad, kellel on usk, et Mina tahan tõeliselt tervendada
ning Ma olen seesama eile, täna ja igavesti
ning Ma tervendasin kõiki nagu oli Uues Testamendis."
Jumal ütleb, et see on siiani Tema tahe sind tervendada.
Kui leiad vanemad, kes palvetavad sinu üle usupalve,
võiavad sind õliga, siis sind tõstetakse üles
nagu öeldakse Piiblis.
See on Jumala tahe, et võiksime saada terveks.
Seesama mõte verest ja õlist pärineb Vanast Testamendist.
See on igavene käsk,
mistõttu kasutatakse seda ka tänapäeva kogudustes.
Ma ei peatu sellel kaua,
sest tahan jõuda ka viimase nelja punktini.
Loodan, et mõistate minu dilemmat,
sest tahaksin võtta veel aega nende kirjakohtade jaoks.
Viimased käsud hõlmavad omandit.
Kui omad eluhoonet seespool linnamüüri,
siis jääb see sinule igaveseks ajaks.
See on kirjas 3. Moosese 25:30.
Kui see asus põllumaal, siis tagastati see perele,
kellele Jumal andis algselt selle valduse.
Seegi oli igavene.
Ma ei peatu sellel pikemalt,
kuid see kirjakoht on 3. Moosese 25:30-34.
Eelmisel korral mainisin, et pühas paigas
on vaateleibade laud 12 koogiga, millest räägiti 3. Moosese 24:5-8.
3. Moosese 24:9 öeldakse,
et Aaron peab oma poegadega pühas paigas sööma.
Ma ei andnud enne teile kirjakohta.
Peale selle tõstelõiv ja süüohver,
millest räägiti 4. Moosese 15:21 ja 23-30.
Nüüd jõuan 47. igavese käsuni, mis räägib hõlmatuttidest
ja mis oli Jumala poolt antud käsk iga põlvkonna jaoks.
Mikrofoni ma ei tahtnud näidata.
Näitan siitpoolt.
Hõlmatutid olid jaki kahe küljelõhiku neljas ääres.
Igal korral, kui näed neid, siis mõeldi Jumala seadusele.
Seadus on iseenesest hea.
Selles on õnnistused ja needused.
Õnnistused sõnakuulelikkuse korral ja needused sõnakuulmatuse korral.
Piiblis öeldi, et igal mehel
pidid olema hõlmatutid, et nad mõtleksid Jumala seadusele.
Piiblis räägitakse veritõbisest naisest, kellel oli 12 aastat menstruatsioon.
Traditsiooni kohaselt oli ta ebapuhas ega tohtinud olla rahva seas.
Seetõttu ta hiilis välja ja puudutas Jeesuse hõlmatutte.
Ta teadis, et Messia kaudu
võib tema ellu tulla Jumala seadus ja õnnistus.
Mitte ainult tema puhul
vaid tervenesid ka paljud teised, kes puudutasid Jeesuse hõlmatutte.
See koht leidub 4. Moosese 15:38.
Igapäevane ohver: 2. Moosese 29:38-42.
Pidev ohver Jumala ees,
nt tuli altaril ei tohi eales kustuda, mis on 3. Moosese 6:13-22.
Iisraelile kuulub seadus, ilmutus
ja Jumala salajane tarkus - 5. Moosese 29:28.
See oli 50. igavene käsk.
Räägin ka suurest misjonikäsust.
Jeesus ütles Matteuse 28:18-20.
Vaatame seda koos: Matteuse 28:18-20.
Tahan välja tuua,
et see oli üks viimane sõnum, mida Jeesus oma jüngritele ütles.
Ta kinnitas sellega, et kogu maailma vägi kuulub Talle.
Ta tahab, et läheksime
Tema, me eestkostja väes ning kuulutaksime evangeeliumi.
Loen teile: "Minule on antud kõik meelevald taevas ja maa peal.
Minge siis, tehke jüngriteks kõik rahvad,
ristides neid Isa ja Poja ja Püha Vaimu nimesse
ja õpetades neid pidama kõike, mida mina olen teil käskinud!
Ja vaata, mina olen iga päev teie juures ajastu lõpuni."
Jumal ütleb meile, et Ta on meiega selle maailma lõpuni.
Ta aitab sul Talle kuuletuda.
Jumal õnnistagu sind.
Tõlge: Mailis Mägi